INDOKOLÁS

A JAVASLAT HÁTTERE

Autonóm uniós vámkontingenseket olyan termékek esetében szükséges alkalmazni, amelyekből az Unióban az adott kontingensidőszak folyamán nem fognak előállítani akkora mennyiséget, amekkorára a szóban forgó terméket felhasználó iparágnak szüksége lenne. Több tagállam kérése alapján a Bizottság az illetékes kormányzati szakértőkkel közösen egyes mezőgazdasági és ipari termékek esetében megvizsgálta, hogy szükség van-e autonóm vámkontingensek megnyitására.

A Tanács 2009. december 22-én elfogadta az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 7/2010/EU rendeletet annak érdekében, hogy a szóban forgó termékek Unión belüli keresletét a lehető legkedvezőbb feltételekkel lehessen kielégíteni.

Az uniós vámkontingenseket a megfelelő mennyiségek vonatkozásában nulla vagy – a közös vámtarifa szerinti autonóm vámtételhez képest – csökkentett vámtétel meghatározása mellett indokolt megnyitni oly módon, hogy a kérdéses termékek piacán ne keletkezzék zavar. A gazdasági és vámkérdésekkel foglalkozó csoport ülésein tartott egyeztetések azt mutatták, hogy a tagállamok készek a rendeletjavaslatban megjelölt termékek vámkontingenseinek oly módon történő megnyitására, hogy ez a kérdéses termékek piacán ne okozzon zavart.

A javaslat összhangban van a mezőgazdasági, a kereskedelmi, a vállalkozás-, a fejlesztés- és a külpolitikával. A javaslat nem érinti hátrányosan különösen az EU-val kötött preferenciális kereskedelmi megállapodások előnyeit élvező országokat (például az általános preferenciarendszerben részt vevő országokat, az AKCS-országokat, a tagjelölt és a potenciálisan tagjelölt országokat).

KONZULTÁCIÓ AZ ÉRDEKELTEKKEL; HATÁSVIZSGÁLAT

Konzultációra került sor az egyes tagállamok iparágait képviselő, gazdasági vámkérdésekkel foglalkozó csoporttal. Az összes felsorolt kontingens a csoport által elért megállapodást tükrözi.

Visszafordíthatatlan következményekkel járó, lehetséges komoly kockázatokról nem történt említés.

A javaslat szolgálatközi konzultációs eljárás tárgyát fogja képezni, majd – a Tanács általi elfogadását követően – közzétételre kerül.

A JAVASLAT JOGI ELEMEI

Az egyes mezőgazdasági és ipari termékekre vonatkozó autonóm uniós vámkontingensek megnyitásáról és kezeléséről szóló tanácsi rendelet módosítása, amihez a jogalapot az Európai Unió működéséről szóló szerződés 31. cikke szolgáltatja. Az említett cikk értelmében az autonóm vámkontingenseket a Tanács állapítja meg minősített többséggel, bizottsági javaslat alapján.

A javaslat az Unió kizárólagos hatáskörébe tartozik, ezért a szubszidiaritás elve nem alkalmazható.

Ez az intézkedéssorozat összhangban van a külkereskedelemben érintett szereplőkre vonatkozó eljárások egyszerűsítését célzó alapelvekkel, valamint a Bizottság autonóm vámfelfüggesztésekről és vámkontingensekről szóló, 1998. évi közleményével (HL C 128., 1998.4.25., 2. o.).

KÖLTSÉGVETÉSI HATÁSOK

Nem beszedett vámok, amelyek teljes összege -2 268 061 EUR.

2011/0407 (NLE)

Javaslat

A TANÁCS RENDELETE

az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 7/2010/EU rendelet módosításáról

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 31. cikkére,

tekintettel az Európai Bizottság javaslatára[1],

mivel:

1. Annak érdekében, hogy egyes, az Unióban elégtelen mennyiségben előállított áruk tekintetében kielégítő és folyamatos ellátást lehessen biztosítani, és egyes mezőgazdasági és ipari termékek tekintetében elkerülhetőek legyenek a piaci zavarok, a 7/2010/EU tanácsi rendelet[2] autonóm vámkontingenseket nyitott meg Ezeken a vámkontingenseken belül a termékek csökkentett vagy nulla vámtétellel importálhatók. Ugyanezen okból szükségessé vált bizonyos termékek megfelelő mennyiségére vonatkozóan új, nulla vámtételű vámkontingenst megnyitni 2012. január 1-jétől kezdődő hatállyal.

2. A 09.2624 és a 09.2640 tételszámú vámkontingensek mennyisége a 2011. december 31-én végződő jelenlegi kontingensidőszakban nem elegendő az uniós ipari kereslet kielégítéséhez. Következésképpen ezeket a kontingensmennyiségeket 2011. július 1-jei hatállyal növelni kell.

3. A 09.2603, 09.2629, 09.2632, 09.2816 és 09.2977 tételszámú vámkontingensek mennyisége helyébe e rendelet mellékletében feltüntetett mennyiségek lépnek.

4. Már nem áll az Unió érdekében, hogy 2012-ben folytassa a vámkontingensek biztosítását egyes olyan termékek tekintetében, amelyekre 2011-re vámkontingenseket állapítottak meg. A szóban forgó vámkontingenseket ezért indokolt 2012. január 1-jétől lezárni és a 7/2010/EU rendelet mellékletében lévő jegyzékből az érintett termékeket el kell hagyni.

5. A számos módosításra figyelemmel az érthetőség érdekében indokolt, hogy a 7/2010/EU rendelet mellékletének helyébe teljes egészében új szöveg lépjen.

6. A 7/2010/EU rendeletet ezért ennek megfelelően módosítani kell.

7. Mivel a vámkontingenseknek 2012. január 1-jén kell hatályba lépniük, ezt a rendeletet ugyanezen időponttól fogva indokolt alkalmazni, és haladéktalanul hatályba kell léptetni,

ELFOGADTA EZT A RENDELETET:

1. cikk

A 7/2010/EU rendelet mellékletének helyébe az e rendelet mellékletében szereplő szöveg lép.

2. cikk

A 7/2010/EU rendelet melléklete 2011. július 1-jei hatállyal a következőképpen módosul:

- a 09.2624 tételszámú vámkontingens mennyisége 950 tonna,

- a 09.2640 tételszámú vámkontingens mennyisége 11 000 tonna.

3. cikk

2012. január 1-jei hatállyal a 09.2603, 09.2629, 09.2632, 09.2816 és 09.2977 tételszámú vámkontingensek mennyisége az e rendelet mellékletében meghatározottak szerint emelkedik.

4. cikk

A 7/2010/EU rendelet melléklete 2012. január 1-jei hatállyal kiegészül a 09.2928 és a 09.2929 tételszámú vámkontingenst tartalmazó sorokkal.

5. cikk

A 7/2010/EU rendelet melléklete 2012. január 1-jei hatállyal kiegészül a 09.2815, a 09.2841 és a 09.2992 tételszámú vámkontingenst tartalmazó sorokkal.

6. cikk

Ez a rendelet az Európai Unió Hivatalos Lapjában való kihirdetésének napján lép hatályba.

Ezt a rendeletet 2012. január 1-jétől kell alkalmazni.

A 2. cikket azonban 2011. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/én.

a Tanács részéről

az elnök

MELLÉKLET

„MELLÉKLET

Tételszám | KN-kód | TARIC | Árumegnevezés | Kontingensidőszak | Kontingensmennyiség | Kontingens vámtétele (%) |

09.2849 | ex 0710 80 69 | 10 | Auricularia polytricha fajtájú gomba, (nyersen, vagy gőzöléssel vagy forrázással főzve is), fagyasztva, készételek előállításához (1)(2) | 1.1.-12.31. | 700 tonna | 0 % |

09.2913 | ex 2401 10 35 ex 2401 10 70 ex 2401 10 95 ex 2401 10 95 ex 2401 10 95 ex 2401 20 35 ex 2401 20 70 ex 2401 20 95 ex 2401 20 95 ex 2401 20 95 | 91 10 11 21 91 91 10 11 21 91 | Természetes feldolgozatlan dohány, szabályos formára vágva is, legalább 450 euro/100 kg nettó súly vámértékkel, a 2402 10 00 alszám alá tartozó áruk gyártásánál belső szivarburokként vagy szivarburkolóként használva (1) | 1.1.-12.31. | 6 000 tonna | 0 % |

09.2928 | ex 2811 22 00 | 40 | Szilika töltőanyag, granulátum formájában, legalább 97 tömegszázalékos tisztaságú szilícium-dioxid-tartalommal | 1.1.-12.31. | 1 700 tonna | 0 % |

09.2703 | ex 2825 30 00 | 10 | Vanádium-oxidok és -hidroxidok, kizárólag ötvözetek készítéséhez (1) | 1.1.-12.31. | 13 000 tonna | 0 % |

09.2806 | ex 2825 90 40 | 30 | Volfrám-trioxid, a kékoxidot is ideértve (CAS-szám: 1314-35-8 + 39318-18-8) | 1.1.-12.31. | 12 000 tonna | 0 % |

09.2929 | 2903 22 00 | Triklór-etilén (CAS-szám: 79-01-6) | 1.1.-12.31. | 7 000 tonna | 0 % |

09.2837 | ex 2903 79 90 | 10 | Bróm-klór-metán (CAS-szám: 74-97-5) | 1.1.-12.31. | 600 tonna | 0 % |

09.2933 | ex 2903 99 90 | 30 | 1,3-diklór-benzol (CAS-szám: 541-73-1) | 1.1.-12.31. | 2 600 tonna | 0 % |

09.2950 | ex 2905 59 98 | 10 | 2-Klóretanol, a 4002 99 90 alszám alá tartozó folyékony tioplasztok gyártásához (CAS-szám: 107-07-3) (1) | 1.1.-12.31. | 15 000 tonna | 0 % |

09.2851 | ex 2907 12 00 | 10 | O-krezol, legalább 98,5 tömegszázalék tisztaságú (CAS-szám 95-48-7) | 1.1.-12.31. | 20 000 tonna | 0 % |

09.2767 | ex 2910 90 00 | 80 | Allyil-glicidil-éter (CAS-szám: 106-92-3) | 1.1.-12.31. | 4 300 tonna | 0 % |

09.2624 | 2912 42 00 | Etil-vanillin (3-etoxi-4-hidroxi-benzaldehid), (CAS-szám: 121-32-4) | 1.1.-12.31. | 950 tonna | 0 % |

09.2638 | ex 2915 21 00 | 10 | Ecetsav, legalább 99 tömegszázalékos tisztaságú (CAS-szám: 000064-19-7) | 1.1.-12.31. | 500 000 tonna | 0 % |

09.2972 | 2915 24 00 | Ecetsav-anhidrid (CAS-szám: 108-24-7) | 1.1.-12.31. | 20 000 tonna | 0 % |

09.2769 | ex 2917 13 90 | 10 | Dimetil-szebacát (CAS-szám: 106-79-6) | 1.1.-12.31. | 1 300 tonna | 0 % |

09.2634 | ex 2917 19 90 | 40 | Dodekándionsav, több mint 98,5 tömegszázalékos tisztaságú (CAS-szám 000693-23-2) | 1.1.-12.31. | 4 600 tonna | 0 % |

09.2808 | ex 2918 22 00 | 10 | o-acetil-szalicilsav (CAS-szám: 50-78-2) | 1.1.-12.31. | 120 tonna | 0 % |

09.2975 | ex 2918 30 00 | 10 | Benzofenon-3,3’,4,4’-tetrakarboxil dianhidrid (CAS-szám: 2421-28-5) | 1.1.-12.31. | 1 000 tonna | 0 % |

09.2632 | ex 2921 22 00 | 10 | Hexametilén-diamin (CAS-szám: 124-09-4) | 1.1.-12.31. | 40 000 tonna | 0 % |

09.2602 | ex 2921 51 19 | 10 | o-Feniléndiamin (CAS-szám: 95-54-5) | 1.1.-12.31. | 1 800 tonna | 0 % |

09.2977 | 2926 10 00 | Akrilonitril (CAS-szám: 107-13-1) | 1.1.-12.31. | 75 000 tonna | 0 % |

09.2917 | ex 2930 90 13 | 90 | Cisztin (CAS-szám: 56-89-3) | 1.1.-12.31. | 600 tonna | 0 % |

09.2603 | ex 2930 90 99 | 79 | Bisz(3-trietoxiszililpropil) tetraszulfid (CAS-szám: 40372-72-3) | 1.1.-12.31. | 12 000 tonna | 0 % |

09.2810 | 2932 11 00 | Tetrahidrofurán (CAS-szám: 109-99-9) | 1.1.-12.31. | 20 000 tonna | 0 % |

09.2955 | ex 2932 19 00 | 60 | Flurtamon (ISO) (CAS-szám: 96525-23-4) | 1.1.-12.31. | 300 tonna | 0 % |

09.2812 | ex 2932 20 90 | 77 | Hexán-6-olid (CAS-szám: 502-44-3) | 1.1.-12.31. | 4 000 tonna | 0 % |

09.2615 | ex 2934 99 90 | 70 | Ribonukleinsav (CAS-szám: 63231-63-0) | 1.1.-12.31. | 110 tonna | 0 % |

09.2945 | ex 2940 00 00 | 20 | D-xilóz (CAS-szám: 58-86-6) | 1.1.-12.31. | 400 tonna | 0 % |

09.2908 | ex 3804 00 00 | 10 | Nátrium-lignoszulfonát | 1.1.-12.31. | 40 000 tonna | 0 % |

09.2889 | 3805 10 90 | Szulfátterpentin | 1.1.-12.31. | 20 000 tonna | 0 % |

09.2935 | ex 3806 10 00 | 10 | Friss oleogyantákból nyert fenyőgyanta és gyantasavak | 1.1.-12.31. | 280 000 tonna | 0 % |

09.2814 | ex 3815 90 90 | 76 | Titán-dioxidból és volfrám-trioxidból készült katalizátor | 1.1.-12.31. | 2 200 tonna | 0 % |

09.2829 | ex 3824 90 97 | 19 | Fenyőgyanta fából történő kivonásakor keletkező maradvány szilárd kivonata, mely alifás oldószerekben nem oldódik, és a következő jellemzőkkel rendelkezik: — legfeljebb 30 tömegszázalék gyantasav-tartalom, — legfeljebb 110-es savszám és — legalább 100° C-os olvadáspont | 1.1.-12.31. | 1 600 tonna | 0 % |

09.2986 | ex 3824 90 97 | 76 | Tercier aminok keveréke, amely tartalmaz: — legalább 60 tömegszázalék dodecil-dimetilamint — legalább 20 tömegszázalék dimetil(tetradecil)amint — legalább 0,5 tömegszázalék hexadecil-dimetilamint, aminoxidok előállításához (1) | 1.1.-12.31. | 14 315 tonna | 0 % |

09.2907 | ex 3824 90 97 | 86 | Fitoszterinek keveréke, porított formában, amely: — legalább 75 tömegszázalék szterint, — legfeljebb 25 tömegszázalék sztanolt, tartalmaz, sztanolok/szterinek vagy sztanol-/szterinészterek gyártásához (1) | 1.1.-12.31. | 2 500 tonna | 0 % |

09.2140 | ex 3824 90 97 | 98 | Tercier aminok keveréke, amely tartalmaz: — 2,0-4,0 tömegszázalék N,N-dimetil-1-oktánamint — legalább 94 tömegszázalék N,N-dimetil-1-dekánamint — legfeljebb 2 tömegszázalék N,N-dimetil-1-dodekánamint | 1.1.-12.31. | 4 500 tonna | 0 % |

09.2639 | 3905 30 00 | Poli(vinil-alkoholok), a nem hidrolizált acetátcsoportot tartalmazók is | 1.1.-12.31. | 18 000 tonna | 0 % |

09.2640 | ex 3905 99 90 | 91 | Polivinil-butirál | 1.1.-12.31. | 11 000 tonna | 0 % |

09.2616 | ex 3910 00 00 | 30 | Polidimetilsziloxán, 2 800 (± 100) monomer egység polimerizációs fokkal | 1.1.-12.31. | 1 300 tonna | 0 % |

09.2816 | ex 3912 11 00 | 20 | Cellulóz-acetát pelyhek | 1.1.-12.31. | 75 000 tonna | 0 % |

09.2641 | ex 3913 90 00 | 87 | Nem steril nátrium-hialuronát, amely: — átlagos molekulatömege (Mw) legfeljebb 900 000, — endotoxinszintje legfeljebb 0,008 endotoxin egység (EU)/mg, — etanoltartalma legfeljebb 1 tömegszázalék, - izopropanol-tartalma legfeljebb 0,5 tömegszázalék | 1.1.-12.31. | 200 kg | 0 % |

09.2813 | ex 3920 91 00 | 94 | Háromrétegű, koextrudált poli(vinil-butirál) fólia, fokozatosan színezett szalag nélkül, lágyítóként legalább 29 tömegszázalék és legfeljebb 31 tömegszázalék 2,2’-etilén-dioxidietil-bisz(2-etil-hexanoát)-tartalommal | 1.1.-12.31. | 3 000 000 m² | 0 % |

09.2818 | ex 6902 90 00 | 10 | Tűzálló tégla — élhosszúsága több, mint 300 mm és — TiO2-tartalma legfeljebb 1 tömegszázalék és — Al2O3-tartalma legfeljebb 0,4 tömegszázalék és térfogatváltozása 1 700°C-on kevesebb mint 9 % | 1.1.-12.31. | 75 tonna | 0 % |

09.2628 | ex 7019 52 00 | 10 | 120 g/m²(± 10 g/m²) súlyú, üvegszálas szövet műanyaggal bevont üvegrostból, rögzített kerettel ellátott, mozgatható szúnyoghálókban való felhasználásra | 1.1.-12.31. | 1 900 000 m² | 0 % |

09.2799 | ex 7202 49 90 | 10 | Legalább 1,5, de legfeljebb 4 tömegszázalék szenet és legfeljebb 70 tömegszázalék krómot tartalmazó ferrokróm | 1.1.-12.31. | 50 000 tonna | 0 % |

09.2629 | ex 7616 99 90 | 85 | Alumíniumból készült teleszkópos fogantyú bőröndök készítéséhez (1) | 1.1.-12.31. | 800 000 egység | 0 % |

09.2636 | ex 8411 82 80 | 20 | 64 MW teljesítményű, egyszerű ciklusban 40 %-nál nagyobb hatékonyságú ipari célú repülőgép-ipari gázturbina motorok, napközbeni- illetve csúcsterhelés esetén, évente kevesebb mint 5 500 órát üzemelő ipari villamosenergia-termelő berendezésekbe történő beépítésre | 1.1.-12.31. | 10 egység | 0 % |

09.2763 | ex 8501 40 80 | 30 | Elektromos egyfázisú, váltóáramú (AC) kommutátoros motor 750 W-ot meghaladó kimenő teljesítménnyel, több, mint 1 600 W, de legfeljebb 2 700 W bemeneti teljesítménnyel, külső átmérője több, mint 120 mm (± 0,2 mm), de legfeljebb 135 mm (± 0,2 mm), névleges percenkénti fordulatszáma több, mint 30 000 rpm, de legfeljebb 50 000 rpm, levegőbeszívó ventilátorral felszerelve, porszívók gyártásához (1) | 1.1.-12.31. | 2 000 000 egység | 0 % |

09.2642 | ex 8501 40 80 | 40 | Részegység, amely az alábbiakat tartalmazza: — elektromos egyfázisú, váltóáramú (AC) kommutátoros motor legalább 480 W, de legfeljebb 1 400 W kimenő teljesítménnyel, 900 W-nál nagyobb, de legfeljebb 1 600 W bemeneti teljesítménnyel, legalább 119,8 mm, de legfeljebb 135,2 mm külső átmérővel, több mint 30 000 rpm, de legfeljebb 50 000 rpm névleges percenkénti fordulatszámmal, és — levegőbeszívó ventilátor porszívók gyártásához. (1) | 1.1.-12.31. | 120 000 egység | 0 % |

09.2633 | ex 8504 40 82 | 20 | Elektromos adapter, legfeljebb 1 kVA teljesítményű, szőreltávolító készülék gyártásához (1) | 1.1.-12.31. | 4 500 000 egység | 0 % |

09.2643 | ex 8504 40 82 | 30 | Tápegységpanel a 8521 és a 8528 vtsz. alá tartozó áruk gyártásához (1) | 1.1.-12.31. | 1 038 000 egység | 0 % |

09.2620 | ex 8526 91 20 | 20 | Részegység GPS-rendszerű helyzetmeghatározó berendezéshez | 1.1.-12.31. | 3 000 000 egység | 0 % |

09.2003 | ex 8543 70 90 | 63 | Feszültségvezérelt frekvenciagenerátor, nyomtatott áramkörre rögzített aktív és passzív elemekből, legfeljebb 30 x 30 mm méretű házban | 1.1.-12.31. | 1 400 000 egység | 0 % |

09.2635 | ex 9001 10 90 | 20 | Optikai szálak a 8544 vtsz. alá tartozó, üvegszálból készült kábel gyártásához (1) | 1.1.-12.31. | 3 300 000 km | 0 % |

09.2631 | ex 9001 90 00 | 80 | Nem szerelt üveglencsék, prizmák és ragasztott elemek, a 9002, 9005, 9013 10 és 9015 KN-kódok alá tartozó áruk gyártásához (1) | 1.1.-12.31. | 5 000 000 egység | 0 % |

(1) | A vámcsökkentés a 2454/93/EGK bizottsági rendelet 291–300. cikkének függvénye – HL L. 253., 1993.10.11., 1.o. |

(2) | Csökkentett vámtétel azonban nem alkalmazandó, amennyiben a feldolgozást kiskereskedelmi vagy vendéglátóipari vállalkozás végzi. |

”

PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ

1. A JAVASLAT CÍME:

A Tanács rendelete az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 7/2010/EU rendelet módosításáról

2. KÖLTSÉGVETÉSI TÉTELEK

Alcím és jogcímcsoport: 12. alcím, 120. jogcímcsoport.

A 2011. évben a költségvetésben szereplő összeg: 17 743 600 000 EUR A 2012. évben a költségvetésben szereplő összeg: 19 171 200 000 EUR (2012. évi költségvetés-tervezet)

3. PÉNZÜGYI HATÁS

( A javaslatnak nincs pénzügyi hatása

x( A javaslatnak nincs pénzügyi hatása a kiadásokra, viszont van pénzügyi hatása a bevételekre – a hatás a következő:

(millió EUR egy tizedesjegyig)

Költségvetési tétel | Bevétel[3] | 6 hónapos időszak, 2011. július 1-jétől kezdődően | [2012] |

120. jogcímcsoport | A saját forrásokra gyakorolt hatás | - 0,8 | - 1,5 |

I. MELLÉKLET

2011. július 1-jétől hatályos:

A 2. cikkben említett vámkontingensek

A termék leírása | Kontingensmennyiség (egység/tonna) | Becsült ár (euró/tonna) | Vám (%) (2011 KVT) | Kontingens vámtétele (%) | Várt bevételkiesés (EUR-ban) |

Etil-vanillin 09.2624 | +350 tonna (kezdeti mennyiség: 600 tonna) | 16 129 | 5,5 | 0 | 310 483 |

Polivinil-butirál 09.2640 | +3 000 tonna (kezdeti mennyiség: 8 000 tonna) | 3 580 | 6,5 | 0 | 698 100 |

Teljes bevételkiesés: (1 008 583 EUR – 252 146 EUR) = nettó - 756 437 EUR.

II. MELLÉKLET

2012. január 1-jétől hatályos:

A 3. cikkben említett vámkontingensek

A termék leírása | Kontingensmennyiség változása (tonna/g) | Becsült ár (EUR/tonna) | Vám (%) (2012 KVT) | Kontingens vámtétele (%) | Várt változás a bevételkiesésben az előző kontingensidőszakhoz képest (EUR-ban) |

Tetraszulfid 09.2603 | +3 000 tonna (kezdeti mennyiség: 9 000 tonna) | 400 | 6,5 | 0 | 78 000 |

Fogantyú 09.2629 | +200 000 egység (kezdeti mennyiség: 600 000 egység) | 2,32 | 6 | 0 | 27 840 |

Diamin 09.2632 | +5 000 tonna (kezdeti mennyiség: 35 000 tonna) | 1 304 | 6,5 | 0 | 423 800 |

Pelyhek 09.2816 | +30 000 tonna (kezdeti mennyiség: 58 500 tonna) | 933 | 6,5 | 0 | 1 819 350 |

Akrilnitril 09.2977 | +25 000 tonna (kezdeti mennyiség: 50 000 tonna) | 900 | 6,5 | 0 | 1 462 500 |

Teljes bevételkiesés az előző kontingensidőszakhoz képest: (3 811 490 EUR – 952 873 EUR) = nettó -2 858 617 EUR.

III. MELLÉKLET

2012. január 1-jétől hatályos:

A 4. cikkben említett vámkontingensek

A termék leírása | Kontingensmennyiség változása (tonna) | Becsült ár (EUR/tonna) | Vám (%) (2012 KVT) | Kontingens vámtétele (%) | Várt változás a bevételkiesésben az előző kontingensidőszakhoz képest (EUR-ban) |

Tetraszulfid 09.2928 | +1 700 tonna (kezdeti mennyiség: 0 tonna) | 1 198 | 4,6 | 0 | 93 684 |

Triklór-etilén 09.2929 | +7 000 tonna (kezdeti mennyiség: 0 tonna) | 720 | 5,5 | 0 | 277 200 |

Teljes bevételkiesés az előző kontingensidőszakhoz képest: (370 884 EUR – 92 721 EUR) = nettó -278 163 EUR.

IV. MELLÉKLET

2012. január 1-jétől hatályos:

Az 5. cikkben említett vámkontingensek

A termék leírása | Kontingensmennyiség változása (tonna/egység) | Becsült ár (euró/tonna) | Vám (%) (2011 KVT) | Kontingens vámtétele (%) | Várt változás a bevételkiesésben az előző kontingensidőszakhoz képest (EUR-ban) |

Alátámasztó elem 09.2815 | 0 egység (kezdeti mennyiség: 380 000 egység) | 100 | 5 | 0 | 1 900 000 |

1-alkének keveréke 09.2841 | 0 tonna (kezdeti mennyiség: 10 000 tonna) | 600 | 2,2 | 0 | 132 000 |

Kopolimer 09.2992 | 0 tonna (kezdeti mennyiség: 1 000 tonna) | 2 075 | 6,5 | 0 | 134 875 |

Teljes bevételkiesés az előző kontingensidőszakhoz képest: (2 166 875 EUR – 541 719 EUR) = nettó + 1 625 156 EUR.

4. CSALÁS ELLENI INTÉZKEDÉSEK

A vámkontingensek kezeléséről szóló rendelkezések magukban foglalják a csalások és a szabálytalanságok megakadályozásához és az azokkal szembeni védekezéshez szükséges intézkedéseket is.

[1] HL C [...]., [...], [...]. o.

[2] HL L 3., 2010.1.7., 1. o.

[3] A hagyományos saját források (mezőgazdasági vámok, cukorilletékek, vámok) tekintetében nettó összegeket kell megadni, azaz a bruttó összegekből levonják a 25%-os beszedési költségeket.